钦定古今图书集成/历象汇编/岁功典/第082卷 > 《礼记》 > 月令
## 钦定古今图书集成/历象汇编/岁功典/第082卷 > 《礼记》 > 月令

孟冬之月，日在尾，昏危中，旦七星中。其日壬癸，其帝
颛顼，其神元冥，其虫介，其音羽，律中应锺，其数六，其
味咸，其臭朽，其祀行，祭先肾。

〈陈注〉尾在寅，析木之次。颛顼，黑精之君。元冥，水官之臣，少皞氏之子，曰修、曰熙，相代为水官。《左传》云“修及熙为元冥”是也。羽音属水，应锺亥律，长四寸二十七分寸之二十。水成数六，咸朽，皆水属。水受恶秽，故有朽腐之气也。行者，道路往来之处。冬阴往而阳来，故祀行也。春夏秋皆祭先所胜，冬当先心，以中央祭心，故但祭所属。又以冬主静，不尚克制故也。

水始冰，地始冻，雉入大水为蜃，虹藏不见。

〈陈注〉此记“亥月之候。”

天子居元堂左个，乘元路，驾铁骊，载元旗，衣黑衣，服

〈陈注〉元堂左个，北堂之西偏。闳者中宽，奄者上窄。

是月也，以立冬。先立冬三日，太史谒之天子曰：“某日
立冬，盛德在水。”天子乃齐。立冬之日，天子亲帅三公
九卿大夫，以迎冬于北郊。还，反，赏死事，恤孤寡。

〈陈注〉“死事”，为国事而死也。“孤寡”，即死事者之妻子。

是月也，命太史衅龟䇲，占兆，审卦吉凶。

〈陈注〉冯氏曰：“衅龟而占兆，衅䇲而审卦。”

是“察阿党，则罪无有掩蔽。”

〈陈注〉狱吏治狱，宁无阿私，必是正而省察之。

是月也，天子始裘，命有司曰：“天气上腾，地气下降，天
地不通，闭塞而成。”冬命百官谨盖藏，命有司循行积
聚，无有不敛。坏城郭，戒门闾，修键闭，慎管籥，固封疆，
备边竟，完要塞，谨关梁，塞徯径。

〈陈注〉键，锁须也。闭，锁筒也。徯径，野兽往来之路也。

《饬丧纪》，辨衣裳，审棺椁之厚薄，茔，丘垄之大小，高卑
厚薄之度，贵贱之等级。

〈陈注〉朱氏曰：“丧者人之终，冬者岁之终，故于此时而饬丧纪焉。”

是月也，命工师效功，陈祭器，按度程，毋或作为淫巧，
以荡上心，必功致为上物。勒工名以考其诚，功有不
当，必行其罪，以穷其情。

〈陈注〉“诸器皆成”，独主祭器。祭器尊也。

是月也，“大饮烝。”

〈陈注〉因烝祭而与群臣大为燕饮也。旧说烝，升也。此乃飨礼升牲体于俎上，谓之“房烝”，未知是否。

天子乃祈来年于天宗，大割祠于公社及门闾，腊先
祖五祀，劳农以休息之。

〈陈注〉天宗，日月星辰也。割祠，割牲以祭也。社以上公配祭，故云“公社”，又祭及门闾之神也。腊之言猎，以田猎所获之物而祭先祖及五祀之神。劳农，即《周礼》党正属民饮酒之礼也。

天子乃命将帅讲武，习射御角力。是月也，乃命水虞
渔师收水泉池泽之赋，毋或敢侵削众庶兆民，以为
天子取怨于下。其有若此者，行罪无赦。孟冬行春令，
则冻闭不密，地气上泄，民多流亡。行夏令，则国多暴
风，方冬不寒，蛰虫复出。行秋令，则雪霜不时，小兵时
起，土地侵削。